Королёв Клим Степанович

Королёв Клим Степанович (1940—2017) — коми археолог, история наукаясса кандидат, общественник.

 Олан туй 
Клим Королёв чужӧма 1940-ӧд вося тӧвшӧр тӧлысь 8-ӧд лунӧ Сыктывкарын. Велӧдчӧма Коми канмуса педагогика институтысь физика-математика факультетын (1957—1961). 1962-ӧд воын пырӧма уджавны СССР-са наукаяс академияысь Коми филиаллӧн этнография да археология юкӧдӧ: вӧлӧма лаборантӧн. 1971-ӧд воын помалӧма уджысь орӧдчытӧг Коми пединститутын история факультет.

Кулӧма 2017-ӧд вося ӧшым тӧлысь 7-ӧд лунӧ Сыктывкарын.[На 78-м году жизни в Сыктывкаре скончался археолог Клим Королёв // «Комиинформ» юӧр сетан агентство (рочӧн; 2017.12.08-ӧд лун)]

 Туясян удж 
1974-ӧд восянь босьтчӧма котыртны экспедицияяс Эжва вожын. Восьтӧма да туялӧма важ да шӧрнэмся археологияса памятник, кодъяс отсалӧмаӧсь гӧгӧрвоны коми йӧзлысь историясӧ. 

1994-ӧд воын Удмуртияса канму университетын дорйӧма история кандидат ним вылӧ диссертация, темаыс — «Долина средней Вычегды в эпоху раннего железа и средневековья».

Йӧзӧдӧма 200 сайӧ туясян удж, на лыдын 15 монография. Мукӧдыскӧд ӧтвылысь дасьтӧма Коми мулысь  археология мусерпас, «Коми Республикаса история атлас» велӧдан небӧг.

 Общественнӧй удж 
К.С. Королёв водзмӧстчис коми войтырлысь медводдза съездъяс котыртӧмын.

 Небӧгъяс 
 Королев К.С. Население средней Вычегды в древности и средневековье / ИЯЛИ Коми НЦ УрО РАН. — Екатеринбург, 1997. — 194 с.
 Королев К. С. Угдымский археологический комплекс на Средней Вычегде (эпоха железа) / ИЯЛИ Коми НЦ УрО РАН. — Сыктывкар: Коми научный центр УрО РАН, 2002. — 108 с.
 Королев К. С. Предки коми-зырян на средней Вычегде (XI-XIV вв.). — Сыктывкар: Коми научный центр УрО РАН, 2013. — 89 с.
 Королёв К. С. Археология от А до Я: словарь для школьников / худож. В. В. Токарев, Н. К. Загорянский. — Сыктывкар: Коми книжное издательство, 2017. — 88 с.

 Ошканпасъяс 
 Коми Республикаса нимӧдана уджалысь
 Коми Республикаса канму премия босьтысь
 «Уджвывса ветеран» медаль
 СССР-са да Россияса наукаяс академиялӧн Почёта грамота
 Коми АССР-са министр Сӧветлӧн да Коми Республикаса Почёта грамота

 Ӧшмӧсъяс 
 Ученые Института языка, литературы и истории Коми научного центра УрО РАН: Биографический справочник / Сост. И. Л. Жеребцов. — Сыктывкар, 2000. — С. 68—69.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Туялысьяс
Категория:Археология туялысьяс
Категория:Сыктывкар
Категория:Кыв, литература да история институт
Категория:Чужисны 1940 воын
Категория:Чужисны тӧвшӧр тӧлысь 8-ӧд лунӧ
Категория:Кулісны 2017 воын
Категория:Кулісны ӧшым тӧлысь 7-ӧд лунӧ